Hun er ikke alene om den holdning.

Cannabis - en industri for kvinder

Organisationen Women Grow, der arbejder for at fremme amerikanske kvinder i cannabisindustrien vurderer, at der er tale om flere hundredtusinder af kvinder, der betragter sig som cannabis-feminister.

Bevægelsens arbejde går dog langt ud over at give plantens rygte en makeover.

Det handler også om at tage styring på et marked, der er en voksende milliardindustri.

- Desværre er der her i 2018 stadig langt flere mænd på direktørposter og i chefstolene end kvinder. Det har vi en mulighed for lave om på med cannabisindustrien, siger Jessica Assaf.

Jeg begyndte at netværke med kvinder, der lavede medicinsk cannabis og indså meget hurtigt, at plantens potentiale kan bruges i skønhedsprodukter og som erstatning til alt det gift, vi propper i hovedet Jessica Assaf, cannabisfeminist

Allerede nu står kvinderne stærkt i cannabisindustrien i forhold til andre industrier.

Kvinder udgør cirka 36 procent af lederne i den lovlige cannabisindustri i USA.

Til sammenligning udgør kvinder kun cirka 22 procent af ledere i andre amerikanske industrier.

Læs også : I Californien kan alle over 21 lovligt fyre op for jointen

Amerikanske økonomer spår også, at cannabis kan blive den første milliardindustri, der ikke er domineret af mænd.

- Det er vigtigt for mig og for de andre kvinder i bevægelsen, at vi griber denne her mulighed. Så vi har indflydelse på, hvilken retning cannabisindustrien bevæger sig i.

Jessica voksede op i New York og blev introduceret til cannabis i gymnasiet, hvor hendes daværende kæreste lærte hende at ryge bong, da hun var 17 år.